
IV. 

Urmarea desvoltarii Bisericii reformate a Romanilor 
de peste munţi 



Inca din anul 1565 se afla la Braşov un "propovaduitoriu" ca acela din Lugoj, care 
avea grija intoarcerii Romanilor de la "rătăcirile" lor. Peste un an, in Decembre 1566, era 
"episcop si superintendent al bisericilor romaneşti", episcop calvinesc, numit si ocrotit de 
Cârmuire, Gheorghie din Singiordzul Bistriţei, fostul episcop ortodox de Vad, care va fi 
stat chiar in acest mare sat locuit de Romani. El se plânsese "Craiului" ca mulţi preoţi nu- 
i dau ascultare, nevenind la soboarele anuale, pe care le cerea doctrina cea noua si, mai 
ales, - ceia ce era cu deosebire dureros pentru el -, nu-i dau obişnuita dajde pe care din 
vechiu "popii" romaneşti o răspundeau pentru Vlădica. Dieta ardeleneasca adunata la 
Sibiiu hotarara ca invatatura cea buna sa fie introdusa si cu sila in bisericile romaneşti, ca 
aceia ce nu se invoisera cu dansa sa vie la Vlădica Gheorghie pentru a fi lămuriţi de către 
invatatura si intelepciunea lui, ameninţând pe cei cari n'ar voi sa ştie de superintendent, 
ca-i va scoate din rosturile lor duhovniceşti.. La 2 Octombre 1567, Gheorghie, inca tot 
asa de puţin multamit, capata scrisori de porunca ale lui Ioan Sigismund către preoţii 
romani din stăpânirile sale. El izbuti data aceasta, si un sobor ţinut de dansul la Tius, 
langa Alba-Iulia, strânse laolaltă destul de mulţi preoţi ingroziti, cari primiră a sluji 
româneşte si iscăliră o hotărâre redactata in limba poporului. Eparhia fu impartita in 
protopopii romaneşti care corespundeau impartirilor politice ale terii: domeniilor 
orăşeneşti si varmeghiilor; printr'o măsura luata in dieta de la 1569, se prevazu si venitul 
pe cere orice familie "creştina" trebuie sa-1 dea "pastorului": o ferdela da grâu pentru 
hrana părintelui. Cu aceasta bucurie in suflet se stanse cel d'intaiu "episcop al Romanilor 
din Ardeal". 

Ii urma, in cursul anului 1569, "piscupul" romanesc Pavel din Turdas, nu departe 
de Orastie, pe care Carmurea-1 recomanda tuturora, la 8 Februar; ii găsim in anul următor 
in satul Lancram, langa Sas-Sebes, unde capata, la 1570, casa fostului Vlădica Sava, pe 
care o paraşi insa in mâinile Saşilor din Sebeş, la 1574. Cum se vede aceşti episcopi- 
superintendenti n'aveau o reşedinţa statornica, aceiaşi pentru un sir intreg, ci sarcina de a 
strânge soboarele se dădea pe rând aceluia dintre "pastorii" de sate cere avea mai multa 
invatatura si dovedia o mai sigura credinţa fata de legea curata. 

La 16 Octombre din anul numirii sale, Pavel Tordâsy sau Turdaseanul, care-si 
zice "episcop pentru limba romaneasca", isi tine si el, la Aiud, soborul. In aceasta s'a 
discutat, indrumandu-se astfel tot mai mult Biserica romaneasca spre calvinismul deplin, 
chestia liturghiei. Se hotăra ca din liturghie sa se păstreze numai ce e "după cuvântul lui 
Dumnezeu" si priveşte "numele, cinstirea si lauda lui Dumnezeu". 

Rugăciunile către "răposaţii sfmti sau alţi morţi" se desfiinţează. Preoţii cari nu 
sânt in stare a lamuri, măcar odată pe săptămâna, inaintea credincioşilor credinţa 
creştineasca, vor fi inlaturati, ca si preoţii "sârbi" cari nu pot sluji româneşte. Poporenii 
cari nu vor veni la biserica sa primească invatatura nu vor avea parte de cuminecătura in 



ceasul morţii. Preoţii vrednici in chemarea lor duhovniceasca se pot insura a doua oara 
după moartea celei d'intaiu soţii. Cârmuirea va pedepsi pe cei care nu se vor tine de 
aceste hotărâri. 

La 9 Decembre 1570, "popa Pavel din Turdas, episcopul romanesc", chema 
preotimea sa la un al treilea sinod de unire cu calvinismul, in Cluj. Data aceasta, era sa se 
combată propaganda unor "prooroci falşi" si sa se arate cele ce trebuie crezute si făcute 
cu privire la cuminecătura. Preoţii, care erau indatoriti sa vie neapărat supt pedeapsa de 
confiscare a vitelor, de izgonire si de inchisoare, vor trebui sa aducă si bani pentru doua 
cârti noua: una, Liturghia, pe preţ de 32 dinari, - o carte pierduta, căci nu e vorba de o 
ediţie deosebita a Molitvenicului -, iar cealaltă, Psaltirea din 1568, care - daca a existat 
vre-odata -, nu s'a găsit, ori cea din 1570, pentru care se cerea un florin. 

Psaltirea lui Coresi, poate cea d'intaiu Psaltire tipărita in româneşte, a fost pusa in 
lucru la 6 Februar din acest an 1570 si s'a mântuit cu o rapeziciune neobişnuita pana 
atunci, - după cat se pare după stăruinţa episcopului celui nou, - la 27 Maiu. E 
reproducerea unui vechiu manuscript husit, pe care Coresi nu 1-a inteles totdeauna, necum 
sa-si ingaduie a-1 schimba. Tipăritura, cu slove mari si rânduri puţine, se infatiseaza 
destul de frumos. Acum nu se mai pomeneşte la sfârşit niciun nume de sprijinitor, sas ori 
ungur, ceia ce arata ca Psaltirea din Braşov era o publicaţie oficiala a noii Biserici 
romaneşti orânduite de Cârmuire. 

Calvinului Ioan-Sigismund, care, după o viata şubreda, se stinse incet, tanar inca, 
ii urma in stăpânirea Ardealului un om real si practic, intelegator al imprejurarilor, Ştefan 
Bâthory. Cu toate ca dieta din Novembre 1571 hotaria ca "epicopii si popii romaneşti sa 
se tie de datoria ce a fost supt principele răposat", noua Biserica "de limba romaneasca" a 
calvinilor nu mai afla un sprijinitor in Ştefan, acest om socotit, care inte legea ca Ardealul 
trebuia sa aibă alte griji decât aceia a "reformării" legii "Valahilor". El nu aşteaptă, 
pentru ingaduirea legii vechi a acestora, moartea lui "popa Pavel piscupul". - Pavel 
Tordasi se afla in adevăr, inca la 7 August 1574 in Sas-Sebes, unde iscalia renunţarea sa 
la stăpânirea casei din Lancram, iscălind "Turdasi Palu popu, episcopu' Rumaniloru", si 
el se stanse numai prin 1577, - căci, la 21 April din acest an, dieta din Turda ingaduia 
Romanilor cari "au părăsit legea greceasca si asculta cuvântul lui Dumnezeu", sa-si 
aleagă alt "superintendent" in locul acelui "care a murit". 

La aceasta data, inca de mult Craiul dăduse Romanilor din Ţinutul sau un Vlădica 
asa cum ii voiau ei, după datina cea bătrâna. La 5 Octombre 1571 era intarit astfel, dar 
fara vre-o hirotonisire in Tara-Romaneasca sau in Moldova, "călugărul Eftimie", 
deosebit, spune actul principelui celui nou, "prin invatatura, ştiinţa, purtări cinstite si 
viata cuvioasa". E adevărat ca tot acolo se vorbeşte si de "predicarea adevărului 
evanghelic", de "bisericile romaneşti", de "cuvântul lui Dumnezeu curat si potrivit cu 
adevărul", - terminologie calvineasca, - dar episcopatul lui Pavel nu e pomenit in acest 
document, si Eftimie e, de buna sama, acelaşi care fusese egumen la Neamţ si scrisese 
acolo povestea câtorva ani din Domnia lui Alexandru-Voda Lapusneanu. Numai după ce 
avu hârtie de la "Craiu", Eftimie merse la Pec, unde-1 sfinţi Patriarhul Macarie; la 3 
August 1572 Ştefan Bâthory făcea cunoscut si acest lucru tuturor carmuitorilor din tara 
sa. 

In Eftimie, episcop de Roman, care se intampina după Gheorghie cel ars, din 
patima de avuţie, din porunca lui Ioan-Voda cel Cumplit, s'ar putea vedea, nu Eftimie 



care se afla in Scaunul Rădăuţilor si la 1561, ci acestalalt, cărturarul, scriitorul de cronici, 
a cărui episcopie peste munţi ar fi fost intrerupta prin aceasta chemare inapoi in Moldova 
sa. In adevăr, socotelile Braşovului insemna la 27 Februar 1574 sosirea acolo a 
"Vladicai", cu un sol moldovenesc, pentru ca sa caterisească un Vlădica in Moldova: 
Ioan-Voda n'avea la indemana pe Isaia de Radauti, plecat in solie, nici pe Mitropolitul 
Teofan, fugit de râul lui, iar cu Tara-Romaneasca stătea in legaturi rele: de aceia chema el 
pe episcopul romanesc din Ardeal. 

Si aceasta dovedeşte ca Eftimie nu era calvin, ci, cu toata forma numirii sale, se 
păstra in vechea tradiţie ortodoxa. După căderea lui Ioan-Voda se pute pre bine ca 
Eftimie sa se fi intors inapoi in diecesa lui ardeleana, pe care nici n'o va fi părăsit in chip 
canonic. In Septembre 1572 inva locţiitorul si viitorul urmaş al lui Ştefan Bâthory, ales ca 
rege in Polonia si plecat intr' acolo, fratele sau Cristofor, intaria pe "popa Eftimie, 
episcopul Romanilor din toata tara Ardealului", hotărând in acelaşi timp ca dregătorii sai 
din partea de Miazăzi sa nu mai invoiasca despărţenii in schimb pentru plata de şese zloţi. 
La 6 Iunie 1574 insa Cancelaria lui Ştefan Bâthory libera diploma pentru numirea unui 
nou Vlădica in locul lui Eftimie, "plecat de buna voie" (spontaneum discessum), - ştim 
noi acuma când si unde si pentru ce scop-, a lui "popa Cristofor", si el un om invatat, de 
buna sama ucenic al lui Eftimie. Data aceasta, se spune lămurit ca episcopul va avea in 
sama lui pe preoţii ramaşi in credinţa cea veche, pe "preoţii romani din Ardeal cari 
mărturisesc legea romana (romanam; ceteşte: romaneasca) sau greceasca, deci nu si legea 
cea noua, "creştineasca", evanghelica. 

La 1573, toamna, Eftimie venise la Braşov, si indata se infatiseaza acolo, - cu 
teascurile si slovele si cei patru, apoi cinci, ucenici ai sai, - diaconul Coresi, gata sa se 
apuce iarasi de tipărituri. Dar, in acest an si cei următori, pana la 1577, Coresi nu da decât 
cârti slavone, care poarta pe ele stema munteana si pomenesc numele lui Alexandru-Voda 
si al tânărului Voevod Mihnea. De la 1577 inainte, el nu se mai tine nici de acest sprijin, 
ci tipăreşte pe socoteala sa cârti asemenea cu unele manuscripte din veacurile al XV-lea 
si al XVI-lea, care dau alături textul slavon si traducerea romaneasca. "Psaltirea cu 
orveat", apare astfel la 1576-7 (7085 de la Facerea Lumii), indreptandu-se de o potriva 
către preoţi pentru slujba, si către toţi cei cari ar fi avut dorinţa de a ceti Cuvântul 
dumnezeiesc in limba lor. Era o intreprindere de negoţ, care izbuti; in curând si o 
Evanghelie slavo-romaneasca se tipări in Ardeal. Căci si alţii rasarisera pentru a câştiga, 
in acelaşi timp, cu ediţii slavone, - ca Ungurul Lorint diacul, ucenic al lui Coresi, editorul 
acestei cârti slavo-romanesti si al Evangheliei din Balgrad, care ceru si capata de la 
prinţul Ardealului un privilegiu de treizeci de ani, cu care se si lauda. Acesta lucra afara 
de orice legaturi cu Tara-Romaneasca, si el nu vrea sa ştie decât de "puterea Marelui 
Voevod Batar Cristov", care avea intelegere si cruţare pentru vechea lege romaneasca si 
cărţile ei sârbeşti; doar intr'un frontispiciu de s'a mai păstrat un corb mărunt, care 
aminteşte tipăriturile pentru Domnii munteni. 



